
Për një shtesë fondi Në buxhetiN e vitiT 2012, miratuar për ministrinë e punëve të jashtme, për përballimin e shpenzimeve të aktiviteteve në kuadër të marrjes së presidencës shqiptare të komitetit të ministrave të këshillit të europës 

Në mbështetje të nenit 100 të Kushtetutës, të neneve 5 e 45 të ligjit nr. 9936, datë 26.6.2008 “Për menaxhimin e sistemit buxhetor në Republikën e Shqipërisë” dhe të nenit 13 të ligjit nr. 10 487, datë 5.12.2011 “Për buxhetin e vitit 2012”, me propozimin e Ministrit të Punëve të Jashtme, Këshilli i Ministrave 

Vendosi:

1. Ministrisë së Punëve të Jashtme, në buxhetin e miratuar për vitin 2012, në programin 01120 “Mbështetje diplomatike jashtë shtetit”, t’i shtohet fondi i përgjithshëm prej 180 000 (njëqind e tetëdhjetë mijë) eurosh, kundërvlefta në lekë, për përballimin e shpenzimeve të aktiviteteve në kuadër të marrjes së presidencës shqiptare të Komunitetit të Ministrave të Këshillit të Europës.
2. Ky fond të përballohet nga fondi rezervë i Buxhetit të Shtetit.
3. Ngarkohen Ministria e Financave dhe Ministria e Punëve të Jashtme për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

